Diari Oficial de la Generalitat Valenciana


Sumari del DOGV 9631, del 04-07-2023 (2023/6923)

RESOLUCIÓ de 15 de juny de 2023, del president de l'Institut Valencià de Competitivitat Empresarial (IVACE), per la qual s'instrumenta la concessió de subvenció nominativa a la Universitat Politècnica de València per al foment de l'emprenedoria innovadora mitjançant activitats d'R+D, difusió dels seus resultats o transferència de coneixement per a la millora de la competitivitat i modernització de les pimes del sector tèxtil.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6923


Data del document
:   15-06-2023

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 15 de juny de 2023, del president de l'Institut Valencià de Competitivitat Empresarial (IVACE), per la qual s'instrumenta la concessió de subvenció nominativa a la Universitat Politècnica de València per al foment de l'emprenedoria innovadora mitjançant activitats d'R+D, difusió dels seus resultats o transferència de coneixement per a la millora de la competitivitat i modernització de les pimes del sector tèxtil.  
 [2023/6923]  
  
  
Primer. L'article 22 de la Llei 38/2003, de 17 de novembre, general de subvencions, en l'apartat 2.a, estableix la possibilitat de concedir, de manera directa, les subvencions previstes nominativament en els pressupostos generals de l'Estat, de les comunitats autònomes o de les entitats locals, en els termes recollits en els convenis i en la normativa reguladora d'aquestes subvencions. De conformitat amb aquest article, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, recull en l'article 168 la previsió de concessió directa d'aquelles subvencions previstes nominativament en la Llei de pressupostos de la Generalitat.  
  
Segon. L'Institut Valencià de Competitivitat Empresarial (d'ara endavant, IVACE), entitat de dret públic adscrita a la Conselleria d'Economia Sostenible, Sectors Productius, Comerç i Treball, té a càrrec seu la gestió de la política industrial de la Generalitat i el suport a les empreses, en matèria d'innovació per a la competitivitat i modernització de les mitjanes i petites empreses i àrees industrials, emprenedoria, internacionalització i captació d'inversió, disseny i desenvolupament de mesures de finançament del sector privat que no afecte el marc d'actuació atribuït a altres organismes, així com la promoció d'enclavaments tecnològics, la seguretat industrial de productes i instal·lacions industrials, la metrologia, vehicles i empreses i el foment de l'estalvi, l'eficiència energètica i les fonts d'energies renovables, així com la gestió de la política energètica de la Generalitat.  
  
Dins d'aquest marc és objectiu fonamental de l'Institut promoure i estimular la competitivitat empresarial, el desenvolupament sostenible i l'adaptació de les empreses de la Comunitat Valenciana a les exigències del mercat, facilitant les actuacions d'R+D+I empresarial, així com potenciar la reorganització, reconversió i modernització de les petites i mitjanes empreses, i impulsar la seua creació i implantació prestant particular atenció al desenvolupament tecnològic, la innovació, la internacionalització i comercialització.  
Tercer. La Universitat Politècnica de València és una entitat de dret públic amb personalitat jurídica pròpia, que desenvolupa activitats de docència, recerca i desenvolupament científic i tecnològic, interessada a col·laborar amb els sectors socioeconòmics per a assegurar el millor compliment dels fins docents, d'investigació i de transferència de tecnologia i coneixement.  
Quart . Tant l'IVACE com la Universitat Politècnica de València coincideixen en la importància de contribuir de manera significativa a incrementar la col·laboració de l'Administració pública amb la Universitat, per a resoldre reptes socials i econòmics, com els derivats de la pandèmia SARS-CoV-2 o els de la sostenibilitat ambiental.  
La crisi sanitària derivada de la pandèmia ha modificat les prioritats i orientat els esforços humans i econòmics públics per a donar una ràpida, eficaç i eficient resposta a aquesta situació. Així, en l'àmbit tèxtil, les innovacions en la capacitat de filtració mitjançant la incorporació de vels de nanofibres a diferents substrats han permés generar un avanç en el coneixement i treballar en el desenvolupament de nous productes amb potencial acció biocida que, a més de les màscares o altres EPIs de l'àmbit sanitari, són aplicables a sectors molt diversos, com equips de condicionament d'aire, filtres de pol·len, automoció, etc.  
  
Donada l'elevada capacitat de filtració de les nanofibres i davant la conjuntura actual de protecció màxima al medi ambient, es proposa avançar en la investigació duta a terme en els anys anteriors. L'objectiu és ampliar la perspectiva mediambiental amb l'avaluació de la capacitat de retindre microplàstics de les aigües residuals tèxtils, mitjançant la incorporació de vels de nanofibres a substrats filtrants. La filtració prèvia a l'abocament d'aigües residuals com les generades en processos tèxtils, millorarà la qualitat de les aigües amb una reducció dels microplàstics abocats.  
Cinqué. En el pressupost de l'IVACE per a 2023 aprovat per la Llei 9/2022, de 30 de desembre, de pressupostos de la Generalitat per a l'exercici 2023, consta la línia nominativa S0531000 - Universitat Politècnica de València. Millora de la competitivitat i modernització de les pimes del sector tèxtil, per un import de 30.000 euros.  
Sisé. Prèviament a aquesta resolució s'ha aplicat el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Unió Europea dels projectes de la Generalitat, dirigits a establir, concedir o modificar ajudes públiques.  
Seté. En compliment del que es disposa en la Llei 1/2022, de 13 d'abril, de la Generalitat, de transparència i bon govern de la Comunitat Valenciana, els nous conjunts de dades que es generen per la formalització i el desenvolupament de la subvenció atorgada en virtut d'aquesta resolució es disposaran, sempre que siga possible, com a conjunt de dades obertes.  
En atenció a tot allò abans exposat, fent ús de les competències assignades en el Decret 4/2013, de 4 de gener, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), i de conformitat amb el que es preveu en l'article 168.1.a de la Llei 1/2015, de 6 de febrer, resolc:  
  
1. Objecte  
La present resolució té per objecte regular la concessió d'una ajuda per a donar suport a l'activitat de caràcter no econòmic de la Universitat Politècnica de València durant l'exercici 2023, la qual cosa constitueix una concessió de subvenció en els termes previstos en l'article 22.2 de la Llei 38/2003, de 17 de novembre, general de subvencions. En execució de l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la subvenció es canalitzarà a través de la present resolució, que servirà de base reguladora de la concessió.  
Les activitats que es desenvoluparan per part de la Universitat Politècnica de València seran les següents:  
1. R+D fonamental. Activitats d'R+D independent.  
2. R+D fonamental. Inversió en equipament per a les activitats d'R+D independent.  
3. Educació per a aconseguir més i millor personal qualificat.  
4. Difusió dels resultats de les investigacions.  
Aquestes activitats, per a ser considerades activitats no econòmiques, han d'ajustar-se tant a les disposicions de la Comunicació de la Comissió Europea sobre el marc comunitari d'R+D+I Marc sobre subvencions estatals per a la investigació i el desenvolupament i la innovació (2022/C 141/01) -especialment al que es disposa en l'apartat 2.1.1, i en l'apartat relatiu a infraestructures d'investigació-, com en l'apartat 2.5 de la comunicació sobre noció d'ajuda d'estat (educació com a activitat primària).  
  
2. Entitat beneficiària  
L'entitat beneficiària de la subvenció és la Universitat Politècnica de València, d'ara endavant UPV, amb CIF núm. N0599399T.  
  
3. Activitat subvencionada  
El projecte objecte de subvenció consisteix a donar suport a l'activitat desenvolupada per UPV en l'exercici 2023 en matèria d'R+D independent i, difusió dels resultats d'investigació a les empreses de la Comunitat Valenciana, segons el desglossament d'activitats presentat per UPV i validat prèviament per l'IVACE.  
No obstant això, UPV podrà modificar les activitats previstes sempre que continuen sent activitats de caràcter no econòmic que responguen a una de les tipologies d'activitat incloses en la part resolutiva primera, havent de motivar-se adequadament en la memòria tècnica justificativa perquè, a criteri de l'IVACE, siguen admeses.  
  
4. Costos subvencionables  
Per al desenvolupament de les activitats que se subvencionen sota aquesta resolució, es consideren com a subvencionables els costos següents amb les limitacions que a continuació s'estableixen:  
a) Despeses del personal en plantilla que estiga directament involucrat en les activitats objecte d'ajuda, que podran ser imputades íntegrament quan es dediquen íntegrament al projecte, o bé parcialment en funció de la dedicació horària efectiva a aquest projecte respecte al total d'hores treballades. S'estableix un cost/hora de 40 euros com a màxim imputable pel personal propi justificat.  
b) Costos en serveis externs necessaris per al desenvolupament de les activitats finançades, imputats en exclusiva a aquestes i que es vinculen inequívocament a aquestes.  
c) Despeses d'inversió en equips científics i altres materials inventariables necessàries per al desenvolupament de les activitats. Es consideren així mateix els costos d'adquisició, lloguer o reparació d'equips científics i tècnics, incloent-hi equips informàtics, programes informàtics de caràcter tècnic i material bibliogràfic.  
d) Altres despeses directament imputades i necessàries per al desenvolupament de les activitats objecte d'ajuda.  
e) Costos indirectes necessaris per al desenvolupament de les activitats objecte d'ajuda, calculats aplicant un percentatge o tipus fix del 15 % a les despeses de personal directe imputables al projecte.  
Els tributs seran despeses subvencionables quan s'hagen abonat efectivament. No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per la UPV, i que no és susceptible de recuperació o compensació. En cas que s'haguera repercutit o compensat parcialment, s'aportarà documentació acreditativa del percentatge o la part de l'impost susceptible de ser repercutit o compensat.  
  
Quan l'import del cost subvencionable en el supòsit de prestació de serveis o de compra de subministraments siga igual o superior a 15.000,00 euros, s'haurà de sol·licitar almenys tres ofertes amb caràcter previ a la contractació, segons el que es disposa en l'article 31.3 de la Llei general de subvencions, llevat que per les especials característiques de les despeses subvencionables no existisca en el mercat prou nombre d'entitats que el presten o executen. En cas que l'entitat beneficiària estiga subjecta a la legislació de contractes del sector públic, haurà d'ajustar-se al que s'hi prescriu.  
  
5. Aportació econòmica  
L'IVACE finançarà el 100 % de les despeses subvencionables a través de la contribució a la UPV de trenta mil euros (30.000 euros) durant l'any 2023, amb càrrec a la línia nominativa a favor de la Universitat Politècnica de València S0531000 prevista en el capítol 7 (transferències de capital), per a foment de l'emprenedoria innovadora mitjançant activitats d'R+D, difusió dels seus resultats o transferència de coneixement per a la millora de la competitivitat i modernització de les pimes del sector tèxtil.  
La distribució per partida de despeses i l'import que haurà de justificar-se per a cadascun en el 2023, és la següent:  
Per a la seua justificació per la UPV, IVACE podrà acceptar modificacions en la distribució d'aquestes despeses subvencionables, sempre que representen una variació inferior al 30 per cent de la previsió inicial. En tal cas, les minoracions de despeses subvencionables amb execució inferior a la prevista es compensaran amb els increments de les despeses que hagen tingut una execució superior, sempre que no es modifique l'import total de l'ajuda ni l'objecte o naturalesa del projecte, i el beneficiari justifique el canvi en la documentació de justificació.  
  
Una variació superior al 30 % dels imports assignats a cadascuna de les despeses subvencionables adés esmentades, sempre que aquestes variacions no constituïsquen un augment de l'import total de la subvenció prevista, o es modifique l'objecte i la naturalesa del projecte, podran acceptar-se prèvia autorització expressa de l'IVACE.  
L'import total de l'ajuda de l'IVACE en cap cas podrà ser de tal quantia que, de forma aïllada o en concurrència en altres subvencions, ingressos o recursos públics o privats, superen el cost de l'activitat finançada pel present acord.  
  
6. Òrgan gestor  
Correspondrà a l'Àrea de Serveis i Difusió de l'IVACE la gestió i control de la present ajuda, així com la comprovació de la realització de l'activitat no econòmica subvencionada i el cost d'aquesta corresponent a l'exercici 2023.  
  
7. Obligacions de la Universitat Politècnica de València (UPV)  
Constitueixen obligacions essencials d'UPV utilitzar la subvenció per a desenvolupar durant l'exercici 2023 les activitats de caràcter no econòmic detallades en l'annex, acreditar la seua realització davant l'IVACE, i complir les condicions i resta d'obligacions establides en aquesta resolució en la forma descrita a continuació:  
a) Realització de les activitats:  
La UPV haurà de realitzar les activitats objecte de la subvenció de manera que se'n complisca la finalitat i es garantisca que es corresponen amb activitats de caràcter no econòmic d'un organisme d'investigació segons allò que estableix el Marc comunitari d'R+D+I.  
  
La realització de les despeses que comporten les activitats, en tot cas, haurà de respectar les prescripcions contingudes en l'article 31 de la Llei 38/2003, general de subvencions, entre aquestes la de la petició de tres ofertes prèviament a la contracció de les despeses a partir dels llindars econòmics allí previstos, o si fa el cas, el compliment de la legislació de Contractes del Sector Públic.  
Només seran subvencionables les despeses realitzades des de l'1 de gener de 2023 fins al 31 de desembre de 2023. No obstant això, la despesa derivada de l'informe d'auditoria podrà realitzar-se i pagar-se dins del termini de justificació.  
Es constituirà una comissió mixta per al seguiment i control del que s'estableix en la present resolució, per a la qual cosa UPV haurà de mantindre amb l'IVACE les reunions que, segons el parer d'aquesta entitat, resulten necessàries per al seguiment del desenvolupament de les activitats subvencionades i la seua adequació a les condicions previstes en aquesta resolució.  
La comissió estarà integrada per tres persones en representació de cada entitat, i tindrà com a objectius principals supervisar l'execució de la correcta realització de les activitats. Haurà de remetre's a l'IVACE copia de les actes que s'emeten.  
En la designació de representants de la comissió mixta es tindrà en compte la presència equilibrada d'homes i dones en aplicació del que preveu el Pla d'igualtat d'homes i dones de l'Administració de la Generalitat, aprovat per Acord de 10 de març de 2017, del Consell.  
  
b) Justificació de la realització de les activitats:  
La UPV haurà d'acreditar la realització de les activitats descrites en l'annex, presentant davant l'IVACE, de manera telemàtica a través del web de l'IVACE, la documentació justificativa corresponent, en la data límit de 9 de febrer de 2024.  
El compte justificatiu contindrà la documentació següent:  
1. Una memòria tècnica justificativa amb indicació de les activitats realitzades i dels resultats obtinguts. S'haurà d'incloure de manera detallada informació sobre el desenvolupament i el grau de compliment de les activitats previstes, així com, si escau, les desviacions produïdes i la seua causa.  
2. Una memòria econòmica justificativa del cost de les activitats realitzades que contindrà una relació detallada de les despeses incorregudes per a la realització de l'activitat subvencionada. Els documents originals acreditatius de la despesa i del pagament quedaran en poder de la UPV, a la disposició dels òrgans de comprovació i control, havent d'indicar aquesta el lloc de custòdia i depòsit de la documentació original.  
Aquesta relació de les despeses realitzades, amb identificació de l'empresa creditora i del document, el seu import, la data d'emissió i data de pagament, es presentarà directament a través de l'aplicació Justific@'accessible a través del portal de l'IVACE (www.ivace.es), i haurà d'anar acompanyada de còpia de les factures o documents de valor probatori equivalent en el tràfic jurídic mercantil o amb eficàcia administrativa.  
3. Un informe d'auditoria, que es durà a terme d'acord amb el que es disposa en l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal.  
Amb independència que la persona auditora per a l'elaboració del seu informe haja de comprovar l'existència dels documents acreditatius del pagament de conformitat amb l'ordre esmentada, la documentació acreditativa del pagament de les despeses subvencionables es realitzarà mitjançant una certificació de la persona que assumisca la representació legal de l'entitat beneficiària de que la subvenció concedida ha sigut degudament registrada en la comptabilitat de l'entitat.  
En tot cas, no s'hi admetran els pagaments en efectiu.  
En el supòsit d'adquisició de béns inventariables, els serà aplicable el que s'estableix en els apartats 4 i 5 de l'article 31 de la Llei 38/2003, de 17 de novembre, general de subvencions. En aquest sentit, el període durant el qual la UPV ha de destinar els béns adquirits a la fi concreta de la subvenció serà de cinc anys per als béns inscriptibles en registre públic, i de dos anys per a béns no inscriptibles en aquest registre.  
  
La justificació de les despeses de personal es basarà en un document de control que reculla, per a cada persona ocupada imputada a les actuacions objecte de subvenció, les tasques desenvolupades i les hores dedicades a les activitats objecte de la resolució.  
Els documents acreditatius de la justificació hauran de ser emplenats i presentats davant l'IVACE, d'acord amb els models i instruccions que seran aprovats per la Direcció General de l'IVACE.  
L'IVACE es reserva el dret de sol·licitar tota la documentació addicional que es considere necessària en relació amb la justificació de les despeses.  
c) A més de les que es deriven de la present resolució, seran altres obligacions les indicades a continuació:  
c.1) Executar un pla de difusió de les activitats objecte de la present resolució, havent de justificar documentalment a l'IVACE totes les accions de comunicació previstes en les seues diferents fases de desenvolupament.  
c.2) Inserir en el material divulgatiu relacionat amb la difusió de les activitats el logotip d'IVACE disponible en http://www.ivace.es. La publicitat de l'ajuda concedida es realitzarà segons el que es disposa en l'article 18 de la Llei 38/2003, de 17 de novembre, general de subvencions.  
c.3) Complir amb les seues obligacions fiscals i amb la Seguretat Social, de manera que quede acreditada aquesta circumstància no sols en el moment previ a la concessió de la subvenció, sinó també en el de reconeixement de l'obligació amb l'entitat beneficiària per part de l'IVACE, en els termes establits en la normativa vigent en la matèria.  
c.4) Conservar els documents justificatius de les despeses corresponents a l'activitat subvencionada durant un període mínim de cinc anys.  
  
c.5) Distingir amb claredat entre les activitats econòmiques realitzades i les activitats de caràcter no econòmic, separant clarament el finançament d'aquestes i imputant els costos correctament a una activitat o a una altra.  
c.6) Aportar declaració responsable del caràcter no econòmic de les activitats objecte d'ajuda en la present resolució. Aquest requisit haurà de ser validat per part de la persona auditora.  
c.7) Disposar de llibres comptables i registres diligenciats i altres documents degudament auditats en els termes exigits per la legislació mercantil, així com els estats comptables.  
c.8) Actualitzar qualsevol documentació presentada que haguera patit alguna modificació.  
c.9) Respondre de la veracitat dels documents presentats.  
c.10) Comunicar altres ajudes públiques o privades que haguera obtingut o sol·licitat per als mateixos costos subvencionables.  
c.11) Complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública. Així mateix, quedarà obligada a subministrar a l'IVACE, previ requeriment, tota la informació que siga necessària per al compliment per aquesta de les obligacions previstes en la llei de transparència en el termini de quinze dies hàbils des del requeriment.  
  
  
8. Pagament de la subvenció  
El pagament de la subvenció concedida es realitzarà una vegada presentada davant l'IVACE la documentació justificativa de les activitats subvencionades i després de la seua comprovació per l'IVACE.  
  
9. Control i verificació  
Tant l'entitat beneficiària com aquelles altres persones o entitats relacionades amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IVACE com per qualsevol òrgan de la Generalitat, i facilitar en tot moment aquella informació que se sol·licite en l'exercici d'aquestes actuacions, i especialment posar a disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, d'acord amb el Pla de Control aprovat a aquest efecte per la Direcció General de l'IVACE.  
L'entitat beneficiària haurà de mantindre un comportament antifrau i col·laborar amb qualsevol altra administració per a evitar comportaments fraudulents en la societat. En cas que qualsevol persona tinguera coneixement de fets que van poder ser constitutius de frau o irregularitat relacionats amb les ajudes previstes en la present resolució, podrà posar-los en coneixement a través del canal habilitat a l'efecte per l'Oficina Nacional de Coordinació Antifrau, en l'adreça web:  
  
https://www.igae.pap.hacienda.gob.es/sitios/igae/es-es/snca/paginas/inicio.aspx i de la bústia Control Antifrau del portal de l'IVACE: http://www.ivace.es.  
  
10. Minoració i revocació de l'ajuda. Reintegrament  
L'incompliment per l'entitat beneficiària de qualsevol de les obligacions establides en aquesta resolució podrà donar lloc a la minoració o a la revocació de la subvenció, en funció de les circumstàncies ocorregudes i d'una valoració d'aquestes. En el cas que la subvenció haja sigut ja pagada, l'entitat beneficiària haurà de fer el reintegrament de la quantitat percebuda juntament amb els interessos de demora des del moment del pagament de la subvenció, en la forma prevista en la legislació sobre subvencions.  
La presentació extemporània de la justificació, sense que s'haguera sol·licitat i concedit pròrroga expressa i en termini, donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de la persona interessada.  
El falsejament o l'ocultació de dades i documents, ja que afecten substancialment la concessió i lliurament de fons públics, donarà lloc a l'exigència de responsabilitats tant en l'ordre administratiu com en el jurisdiccional competent.  
  
11. Resolució d'incidències  
Es delega en la persona titular de l'Àrea de Serveis i Difusió de l'IVACE la resolució de les incidències que es produïsquen, excepte les resolucions relatives a les possibles minoracions o revocacions de les subvencions concedides que es deleguen en la Direcció General de l'IVACE.  
  
12. Compatibilitat de les ajudes  
L'ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d'organismes internacionals, i concedits per a la mateixa finalitat prevista en la present resolució. Aquesta compatibilitat estarà condicionada al fet que l'import de les ajudes, aïlladament o en concurrència amb unes altres, no supere el cost de l'activitat subvencionada, tot això de conformitat amb l'article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 168.1.A), apartat c, de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
  
13. Règim jurídic aplicable  
Aquestes subvencions es regiran, a més de per el que es disposa en aquesta resolució, per la Llei 38/2003, de 17 de novembre, general de subvencions, i pel Reglament de l'esmentada llei, aprovat per Reial decret 887/2006, de 21 de juliol, així com pel que es disposa en la Llei 1/2015, de 6 de febrer, de la Generalitat, d'hisenda pública, del sector públic empresarial i de subvencions, i per les altres normes de dret administratiu que hi siguen aplicables.  
  
14. Tractament de dades de caràcter personal.  
1. L'acceptació de la present ajuda comportarà el tractament de dades de caràcter personal de les persones sol·licitants per part de l'IVACE, que serà la responsable del tractament, el qual es realitzarà amb l'exclusiva finalitat de gestionar l'ajuda conforme al que s'estableix en la present resolució; en la Llei 38/2003, de 17 de novembre, general de subvencions i la seua normativa de desenvolupament; i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
2. Les dades personals recollides provindran de la documentació presentada per l'entitat interessada o pel seu representant, i s'hi podrà accedir en l'adreça web següent al Registre d'Activitats de Tractament http://cindi.gva.es/documents/111046052/633419277/ratgen004.pdf.  
  
3. Les persones a què es refereix la present resolució tenen els drets següents:  
a) A sol·licitar l'accés a les seues dades personals, la rectificació o supressió d'aquests, la limitació del seu tractament o a oposar-se a aquest, per a exercitar els drets haurà de presentar un escrit davant la Sotssecretaria de la Conselleria d'Economia Sostenible, Sectors Productius, Comerç i Treball. Haurà d'especificar quin d'aquests drets sol·licita que siga satisfet i, si no autoritza l'obtenció de dades d'identitat de la persona sol·licitant o, si fa el cas, del representant legal, haurà d'aportar la corresponent documentació acreditativa de la identitat i representació. També podrà exercitar els seus drets de manera telemàtica a través de l'enllaç següent: http://www.gva.es/es/proc19970   
b) Reclamació davant l'Agència Espanyola de Protecció de Dades.  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica, accessible mitjançant la pàgina web https://www.aepd.es/  
  
c) Delegat/ada de Protecció de Dades  
En tot cas, les persones sol·licitants podran contactar amb el delegat/da de Protecció de Dades de la Generalitat Valenciana a través de:  
Adreça electrònica: jav@rmv.xg  
Adreça postal: passeig Albereda, 16 - 46619 València  
d) Més informació de Protecció de Dades:  
https://www.gva.es/downloads/publicados/pr/texto\_informacion\_adicional.pdf  
  
15. Verificació de dades  
1. D'acord amb el que s'estableix en la disposició addicional vuitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud.  
2. La potestat de verificació inclou verificar la identitat de la persona sol·licitant o, si fa el cas, del seu representant legal, i consultar les dades que consten en la Base de dades nacional de subvencions (BDNS), i que la persona sol·licitant no està inhabilitada per a percebre subvencions.  
  
16. Marc normatiu comunitari  
La subvenció contemplada en aquesta resolució no es considera ajuda d'estat en virtut de l'article 3 del Decret 128/2017, de 29 de setembre, del Consell, pel qual es regula el procediment de notificació i comunicació a la Unió Europea dels projectes de la Generalitat, dirigits a establir, concedir o modificar ajudes públiques, i no requereix notificació prèvia per no reunir els requisits de l'article 107.1 del Tractat de Funcionament de la Unió Europea; en concret, per no suposar un avantatge econòmic per a una empresa determinada atés que es dirigeix a les activitats primàries dels organismes d'investigació i difusió de coneixements, de conformitat amb el Marc d'R+D de la UE.  
  
La UPV no haurà de realitzar activitat econòmica en relació amb aquestes activitats finançades, ni ingressar cap compensació econòmica per les accions previstes en l'acord. D'aquesta manera, el finançament atorgat a través de la present resolució no tindrà repercussions en altres activitats alienes a aquest, diferenciant-se les unes de les altres, i els costos i ingressos d'aquestes. A tal fi, es diferenciaran les activitats subjectes en aquesta Resolució en el pla anual d'activitats, en el seu informe anual i en la seua gestió financera i comptable.  
  
17. Efectes  
La present Resolució tindrà efectes a partir de l'endemà de la notificació a l'entitat beneficiària.  
  
València, 15 de juny de 2023.- El president de l'IVACE: Rafael Climent González.  
  
  
  
ANNEX  
  
Des de l'inici la Càtedra pretén fomentar l'interés dels alumnes per la investigació. La Càtedra pretén desenvolupar investigació d'interés comú per al sector tèxtil de la mà dels alumnes de la Universitat Politècnica de València, i concretament que aquesta investigació siga desenvolupada pels alumnes del Màster d'Enginyeria Tèxtil de la UPV, qui comptaran per a això amb el suport del personal docent i investigador del Campus d'Alcoi.  
Una vegada s'obtinguen els resultats pretesos, es donarà difusió oberta dels que s'obtinguen des de les diferents actuacions que es duguen a terme.  
Els alumnes desenvoluparan activitats d'investigació. Les propostes de les diferents línies de treball s'obtenen segons l'interés de la societat. Inicialment es va plantejar la investigació per a aportar solucions davant una situació crítica en un entorn de pandèmia, buscant aportar, a més de la capacitat de protecció que ofereixen les màscares per si mateix, capacitat biocida que poguera eliminar els microorganismes que incidisquen sobre la superfície de les màscares o altres EPIs. Posteriorment es va demostrar una certa capacitat bactericida en alguns dels desenvolupaments realitzats optimitzant-se el procés difonent el coneixement generat. Diverses investigacions desenvolupades pels alumnes es van centrar en l'additivació de determinats compostos a nanofibres d'alcohol de polivinil per a funcionaritzar-les obtenint amb això aquesta propietat biocida. Fruit d'aquesta línia de treball ja s'han obtingut diferents publicacions. Atesa l'elevada capacitat de filtració de les nanofibres i davant la conjuntura actual de protecció màxima al medi ambient, es proposa donar un gir a la temàtica, aplicant l'estudi a la protecció mediambiental.  
Per a l'anualitat 2023 es mantindrà l'objectiu de l'anualitat anterior centrat en millorar la capacitat de filtració, ampliant-lo a la perspectiva mediambiental, per a això s'avaluarà la capacitat de retindre microplàstics de les aigües residuals tèxtils.  
Aquests treballs de recerca desenvolupats pels alumnes els capacita en competències transversals dotant-los d'habilitats per a la investigació. Els alumnes tenen l'opció de presentar els resultats del seu treball com a treball final de màster, les conclusions del qual donen lloc a accions futures que podran desencadenar investigacions més profundes i donaran peu a tesis doctorals. Els diferents resultats que s'obtinguen podran desencadenar línies futures de treball que oferisquen interés per a les empreses del sector tèxtil.  
Després d'anualitats anteriors centrades en millora d'elements filtrants, es proposa reformular l'objectiu i centrar-lo a millorar la capacitat de filtració mitjançant la incorporació de vels de nanofibres a substrats filtrants. Aquestes investigacions poden derivar en innovacions i millores en productes. Aquests productes són susceptibles de ser aplicats a sectors molt diversos que requerisquen alta capacitat de filtració. Evidentment en el sector dels EPI, objecte inicial d'aquesta Càtedra, es requereixen nivells elevats de filtració, però no és l'únic. Així doncs, altres sectors com a condicionament d'aire, automoció, sales blanques, alimentació, etc., poden beneficiar-se dels resultats derivats de les investigacions escomeses en la Càtedra, incrementant l'impacte i visibilitat de les seues activitats. A més, la filtració prèvia a l'abocament d'aigües residuals com les generades en processos tèxtils, millorarà la qualitat de les aigües amb una reducció dels microplàstics abocats.  
  
Els conceptes a desenvolupar es distribueixen com segueix:  
1. R+D fonamental. Activitats d'R+D independent.  
2. R+D fonamental. Inversió en equipament per a les activitats d'R+D independent.  
3. Educació per a aconseguir més i millor personal qualificat.  
4. Difusió dels resultats de les investigacions.  
Per al que es realitzaran activitats consistents en:  
  
1. R+D fonamental. Activitats d'R+D independent.  
Activitats:  
- Avaluació de l'adhesió dels vels de nanofibres.  
- Preparació de vels de nanofibres de diferent densitat.  
- Preparació d'aigües residuals amb microplàstics d'origen tèxtil.  
- Avaluació de la capacitat de filtració dels vels de nanofibres dels microplàstics.  
- Es proposaran beques formatives per a capacitar als alumnes com a investigadors, que podran ser realitzades tant en els propis centres de la UPV com en altres universitats nacionals o europees, que els permetrà millorar les seues capacitats per a la investigació i que siguen necessaris per als projectes que es desenvolupen, havent-hi la possibilitat que s'integren en un programa de doctorat.  
- Es col·laborarà amb la formació dels professors i investigadors de la Universitat a través d'estades o visites a centres universitaris, assistència a fires internacionals i congressos específics i necessaris per a la temàtica d'investigació proposada, etc., amb la finalitat de millorar les capacitats necessàries per al desenvolupament dels projectes plantejats.  
  
- Es promocionarà l'assistència a congressos que es consideren relacionats amb la temàtica d'investigació proposada, així com visites a altres universitats o centres de formació que completen la formació dels alumnes i dels propis professors de la UPV.  
Resultats/indicadors que s'esperen:  
- Un Informe per activitat.  
- Inscripció en programa de doctorat: 1.  
- Projecte pràctic en assignatura Biotecnologia: 1.  
- Professorat implicat: 6.  
- Nre. de beques: 1.  
- Nre. visites i estades en altres centres o universitats i assistències a congressos o fires: 4 actuacions per a un total de 9 participants.  
  
  
  
2. R+D fonamental. Inversió en equipament per a les activitats d'R+D independent.  
Per a la present anualitat s'adquirirà un Martindale, consistent en una unitat per a quantificar la resistència a l'abrasió dels tèxtils. Amb aquest equipament s'aconseguirà aplicar als diferents tèxtils utilitzats durant les investigacions, efectes d'abrasió simulant l'ús d'aquests, el seu envelliment, i amb això l'efecte que produeix quant a alliberament de microfibrilles que s'aboquen al medi ambient i en concret a l'aigua durant el procés de rentada.  
Aquest equipament permetrà millorar els treballs de recerca específics.  
Aquest equipament es posarà al servei dels alumnes de la modalitat de grups de generació espontània (equips interdisciplinaris d'alumnes que treballen de manera autònoma en el desenvolupament de projectes), i que a través d'aquesta permet als alumnes millorar la seua formació a través del desenvolupament de projectes específics. Els alumnes podran utilitzar la resta de les instal·lacions de les quals disposa la UPV per a la seua utilització en els fins descrits. Aquesta actuació s'estima que implicarà un mínim de 15 alumnes.  
Adquisició:  
- Martindale 4 posicions.  
  
3. Educació per a aconseguir més i millor personal qualificat.  
Activitats:  
- Es realitzaran pràctiques experimentals a través de les quals els alumnes participaran en el desenvolupament de prototips perfeccionats, centrats no sols en la protecció enfront de la COVID, sinó que s'amplia al camp de la filtració, relacionats amb els objectius de la Càtedra i basats en les investigacions realitzades sobre l'estat de l'art. S'utilitzarà l'equipament adquirit per la Càtedra per al desenvolupament de solucions tècniques a través del procés d'electrofilatura per a filtrar microplàstics de les aigües residuals de tractaments tèxtils.  
- Es prestarà formació als alumnes, complementària als estudis reglats, que els capacitarà per a la investigació necessària per al desenvolupament d'investigacions i la seua posterior difusió. Per a aquesta formació es comptarà amb la participació pròpia del professorat de la Universitat, contemplant la possibilitat de participació d'experts de reconegut prestigi provinents d'altres universitats, de centres tecnològics, etc., i de realitzar estades d'investigació en centres de reconegut prestigi.  
Resultats/indicadors que s'esperen:  
- Nombre d'alumnes participants en pràctiques experimentals: 35.  
- Nombre d'accions per a la formació complementària: 1.  
- Nombre de participants per a la formació complementària: 20.  
  
4. Difusió dels resultats de les investigacions.  
Activitats:  
- Es farà l'àmplia difusió de tots els resultats obtinguts dels treballs de recerca desenvolupats des de la Càtedra. Aquesta difusió es realitzarà de forma no discriminatòria i no exclusiva, sempre amb caràcter obert i s'hi comunicaran els coneixements generats des de les activitats investigadores de la Càtedra.  
- Publicacions en revistes especialitzades per a aconseguir màxima divulgació científica.  
- Participació en congressos relacionats amb la temàtica de la investigació desenvolupada, tant de caràcter nacional com internacional.  
  
Resultats/indicadors que s'hi esperen:  
- Dues publicacions en revistes especialitzades.  
- Dues comunicacions en congressos.